<classify> RAIS Mstaafu wa Serikali ya Awamu ya Nne, Jakaya Kikwete amewataka Watanzania kuwa na utamaduni wa kuweka vitu kwenye maandishi ili kuweka kumbukumbu kwa vizazi vijavyo.Alisema hayo juzi wakati akimpongeza Joseph Kahama kwa kuandika kitabu kinachoitwa The Challlenge to China-Tanzania Relationship to enhance Cooperation and mutual benefits katika hafla iliyofanyika juzi, Dar es Salaam.Sina cha kuzungumza kuhusu kitabu hiki kwa sababu sijakisoma, ila nimpongeze Joseph kwa kuandika kitabu na kuweka takwimu sahihi, mimi pia naandika na nimefikisha kurasa 218 bado naendelea na nikijaliwa Desemba nitamaliza, alisema.Kikwete alisema kuandika kunasaidia kuweka kumbukumbu ambazo zitasaidia hadi kizazi kijacho kwani bila maandishi hakutakuwepo na kumbukumbu.Mgeni rasmi, Makamu Mwenyekiti wa CCM, Philip Mangula alisema urafiki wa Tanzania na China umedumu kwa miaka 55 umekuwa wa kipejkee na imara katika Nyanja mbalimbali kuanzia afya, utamaduni, elimu, jeshi, biashara na uchumi Mahusiano kati ya nchi hizi mbili yamejengwa kufuatana na misingi ya uwazi, kutoingilia masuala ya ndani ya kila nchi, heshima na maelewano nan chi zote zinategemeana na zinapaswa kufanya kazi kwa pamoja kwa kutumia uimara wao na fursa zilizopo, alisema Mangula.Pia Mangula alisema ujumbe wa kitabu hicho unaangalia historia ya mwanzo wa urafiki baina ya China na Tanzania, kikigusia itikadi za kijamii kati ya waanzilishi wa mataifa haya mawili na kutaka kupuuzia wanaodhani mahusiano yetu na China ni kuendeleza ukoloni mambo leo barani Afrika.Msingi wa uhusiano wa Tanzania na China na Afrika kwa ujumla ni kuheshimiana kama nchi huru ambazo zinafurahia misaada ya China isiyokuwa na masharti, tukiwa na rafiki wa kweli kama China anayeweza kutuelewa tunaweza kufikia malengo yetu,Mangula alinukuu maneno ya Rais John Magufuli aliyosema wakati akifunga mkutano wa ujumbe wa Chama cha Kikomunust cha China CCP na vyama vya siasa barani Afrika vipatavyo 40 uliofanyika Julai 2019 Kibaha Pwani.Mangula alisema kitabu hiki kimetoka wakati nchi yetu inahimiza mahusiano kati ya taifa letu na nchi nyingine ili kukuza uchumi kulingana na mpango wa pili wa Taifa wa maendeleo wa miaka mitano 2016-2012 na dira ya Taifa 2025, hivyo maudhui yake yapo ndani ya sera, mwelekeo na juhudi za Serikali ya Awamu ya Tano.Balozi wa China nchini, Wang Ke alimshukuru na kumpongeza mwandishi na mtunzi wa kitabu hicho, Joseph Kahama na kusema baba yake Sir George Kahama alikuwa rafiki mkubwa wa China kuanzia 1980 na aliwahi kuwa balozi wa Tanzania nchini China na alifanya kazi nzuri kwa nchi hizi mbili.  <topic>: kitaifa 